open-index/open-wikipedia-markdown huggingface dataset:
Φρίντα Ρομπσάιτ-Ρόμπινς

Η **Frieda S. Robscheit-Robbins** (8 Ιουνίου 1888 &ndash; 18 Δεκεμβρίου 1973) ήταν Γερμανο-Αμερικανίδα παθολόγος που συνεργάστηκε στενά με τον George Hoyt Whipple στη διεξαγωγή έρευνας σχετικά με τη χρήση ιστού του ήπατος για τη  θεραπεία της κακοήθους αναιμίας, συμμετέχοντας σε 21 μελέτες μεταξύ του 1925 και του 1930. Ο Whipple έλαβε το Βραβείο Νόμπελ το 1934, για αυτήν την εργασία, αλλά η Robscheit-Ρόμπινς δεν αναγνωρίστηκε σε αυτό το βραβείο, αν και ο Whipple μοιράστηκε μαζί της το χρηματικό έπαθλο.

Η Robscheit-Robbins περιγράφεται το 1981, ως μια γυναίκα με "αξιοσημείωτη παρουσία", που συχνά κυκλοφορούσε φορώντας  διαμάντια και με "κομψά χτενισμένα" μαλλιά.

Το 2002, ένα άρθρο του περιοδικού Discover με τίτλο "Οι 50 Πιο Σημαντικές Γυναίκες στην Επιστήμη", σημείωσε, ότι στις συνεισφορές της Robscheit-Robbins "θα πρέπει να δοθεί μεγαλύτερη σημασία".

## Πρώιμη ζωή και Σπουδές
Η Robscheit-Robbins γεννήθηκε στη Γερμανία και μετακόμισε στις Ηνωμένες Πολιτείες όταν ήταν παιδί. Έλαβε το πτυχίο της από το Πανεπιστήμιο του Σικάγο, το Μεταπτυχιακό της από το Πανεπιστήμιο της Καλιφόρνια, και το Διδακτορικό της δίπλωμα από το Πανεπιστήμιο του Ρότσεστερ.

## Έρευνα
Προκαταρκτική έρευνα διεξήχθη στις αρχές της δεκαετίας του 1920 στο Ίδρυμα *the George William Hooper *, στο  Πανεπιστήμιο της Καλιφόρνια, όπου τα βερίκοκα βρέθηκαν να είναι πολύτιμα για τη θεραπεία τεχνητά προκαλόμενης αναιμίας στα σκυλιά. Αυτό το αποτέλεσμα ήταν τόσο μεγάλη έκπληξη για τους ερευνητές, που δεν δημοσιεύθηκε. Ωστόσο, το έργο συνεχίστηκε στο Πανεπιστήμιο του Ρότσεστερ, στη Νέα Υόρκη από το 1922, όπου οι ερευνητές συνέκριναν την αποτελεσματικότητα των διαφόρων ουσιών στη θεραπεία της αναιμίας.

Η Robscheit-Robbins άρχισε να εργάζεται με τον Whipple το 1917, και ήταν η συνεργάτιδα του στην έρευνα για 18 χρόνια. Ήταν η πρώτο-ονομαζόμενη, συγγραφέας στην πιο σημαντική μελέτη του Whipple (ο πρώτος συγγραφέας είναι συνήθως αυτός ο οποίος είναι υπεύθυνος για το έργο στο οποίο βασίζεται το βιβλίο, και σε πολλούς ερευνητικούς τομείς, ο τελευταίος συγγραφέας είναι ο διευθυντής του εργαστηρίου ή ο κύριος ερευνητής υπεύθυνος για την κατεύθυνση του έργου). Από τα 23 έγγραφα που ο Whipple ανέφερε στην προσφώνηση του για το βραβείο Νόμπελ , η Robscheit-Robbins ήταν συν-συγγραφέας σε δέκα από αυτά.

## Προσωπική ζωή
Η Robscheit-Robbins παντρεύτηκε τον O. V. Sprague. Πέθανε το Δεκέμβριο του 1973 στο Tucson, Αριζόνα, στις ΗΠΑ.
## Παραπομπές


Κατηγορία:Αμερικανοί παθολόγοι
Κατηγορία:Γερμανοί παθολόγοι
Ruzena Bajcsy

Η **Ruzena Bajcsy** (γεννήθηκε το 1933 στην Μπρατισλάβα, Τσεχοσλοβακία) είναι Αμερικανίδα  επιστήμονας πληροφορικής που ειδικεύεται στη ρομποτική. Είναι Καθηγήτρια στο τμήμα Ηλεκτρολόγων Μηχανικών και Επιστήμης Υπολογιστών στο Πανεπιστήμιο της Καλιφόρνιας, Berkeley, που είναι επίσης Ομότιμη Διευθύντρια στο CITRIS (Κέντρο για την Τεχνολογία των Πληροφοριών της Έρευνας προς όφελος της Κοινωνίας).

Προηγουμένως διετέλεσε Καθηγητής και πρόεδρος της Επιστήμης των Υπολογιστών και της Μηχανικής στο Πανεπιστήμιο της Πενσυλβάνια, όπου ήταν ιδρυτική Διευθύντρια του Πανεπιστημίου της Πενσυλβάνια στο τμήμα Γενικής Ρομποτικής και την Ενεργής Αισθητηριακής Αντίληψης.

## Παραπομπές


Κατηγορία:Αμερικανοί επιστήμονες υπολογιστών
Κατηγορία:Σλοβάκοι επιστήμονες υπολογιστών
Περικλής Μήτκας

Ο **Περικλής Α. Μήτκας** υπήρξε Πρύτανης του Αριστοτελείου Πανεπιστημίου Θεσσαλονίκης και Καθηγητής του Τμήματος Ηλεκτρολόγων Μηχανικών και Μηχανικών Υπολογιστών. Γεννήθηκε στην Φλώρινα το 1962. Έλαβε το δίπλωμα Ηλεκτρολόγου Μηχανικού από το Αριστοτέλειο Πανεπιστήμιο το 1985, και συνέχισε τις μεταπτυχιακές και διδακτορικές του σπουδές στο Syracuse University της Νέας Υόρκης. Από το 1990 έως το 2000 εργάστηκε αρχικά ως Επίκουρος και έπειτα ως Αναπληρωτής καθηγητής στο Colorado State University των ΗΠΑ. Από το 1999 είναι Αναπληρωτής Καθηγητής στο Τμήμα Ηλεκτρολόγων Μηχανικών και Μηχανικών Υπολογιστών του Αριστοτελείου Πανεπιστημίου Θεσσαλονίκης, ενώ το 2006 εκλέχθηκε Καθηγητής στο ίδιο Τμήμα.

## Παραπομπές


Κατηγορία:Έλληνες ηλεκτρολόγοι μηχανικοί
Έντιθ Χάμφρεϊ

**Η Έντιθ Έλεν Χάμφρεϊ** (11 Σεπτεμβρίου 1875 – 25 Φεβρουαρίου 1978) ήταν Βρετανίδα  χημικός (ανόργανη χημεία), που πραγματοποίησε πρωτοποριακή δουλειά στη συντονιστική χημεία στο Πανεπιστήμιο της Ζυρίχης υπό την επίβλεψη του Alfred Werner. Πιστεύεται ότι είναι η πρώτη Βρετανίδα που απέκτησε διδακτορικό στη χημεία.
μικρογραφία|Δείγμα κρυστάλλων που παρασκευάστηκε από την Έντιθ Χάμφρεϊ γύρω στο 1900
Με την ευκαιρία της 150ής επετείου της Royal Society of Chemistry (RSC), 8 Απριλίου 1991, ένα δείγμα από τους αυθεντικούς κρυστάλλους που είχαν συντεθεί  από την Χάμφρεϊ για το Διδακτορικό της είχαν σταλεί από την Ελβετική Επιτροπή Χημείας, σε συνδυασμό με ένα σύγχρονο CD που περιείχε το φάσμα της λύσης ενός κρυστάλλου. Αυτό το κουτί με τα κρύσταλλα παραμένει στον εκθεσιακό χώρο του RSC.

## Βιογραφία

### Οικογένεια και πρώτα χρόνια της ζωής της
Η Έντιθ Χάμφρεϊ ήταν η μικρότερη από τα επτά παιδιά που επέζησαν, του Τζον Τσαρλς Χάμφρεϊ (1833-1903), ενός υπαλλήλου στο London Metropolitan Board of Works, και της συζύγου του, Λουίζα (το γένος Frost, 1831-1910), μιας δασκάλας. Η ζωή του John Humphrey είχε ξεκινήσει σε κακές συνθήκες.Ο πατέρας του ήταν υποδηματοποιός και ήταν ένθερμος υποστηρικτής της εκπαίδευσης για τις κόρες του, καθώς και τους γιους του. Η Χάμφρεϊ μεγάλωσε σε μια μεσοαστική οικογένεια στο Kentish Town του Λονδίνου. Οι δύο μεγαλύτερες αδερφές της έγιναν δασκάλες, και τα αδέρφια της, ο  Herbert Alfred Humphrey (1868-1951), εφευρέτης της  αντλίας Χάμφρεϊ, και ο William Humphrey (1863-1898), επικεφαλής του Fourah Bay College στο  Freetown της Σιέρα Λεόνε, εκπαιδεύτηκαν σε πανεπιστημιακό επίπεδο.

Η Χάμφρεϊ φοίτησε στο Camden School for Girls και, στη συνέχεια, από το 1891, στο North London Collegiate School, σε ένα από τα πρώτα σχολεία θηλέων στο Ηνωμένο Βασίλειο που πρόσθεσε τη φυσική στο πρόγραμμα σπουδών του.
Από το 1893 έως το 1897 σπούδασε χημεία (και φυσική) στο Bedford College του Λονδίνου, με υποτροφία 60 λίρες ετησίως. Με την ολοκλήρωση του πτυχίου της, έκανε αίτηση για Διδακτορικό στο Πανεπιστήμιο της Ζυρίχης.

## Παραπομπές


## Δείτε επίσης
Rayner-Canham, Maralene; Rayner-Canham, Geoff (3 December 2008). Chemistry Was Their Life: Pioneering British Women Chemists, 1880–1949. Imperial College Press. ISBN 978-1860949869.

Κατηγορία:Βρετανοί χημικοί
Μαρία Πέτρου

Η **Μαρία Πέτρου** (17 Μαΐου 1953 – 15 Οκτωβρίου 2012) ήταν ελληνικής καταγωγής Βρετανή επιστήμονας που ειδικευόταν στους τομείς της τεχνητής νοημοσύνης και της μηχανικής όρασης. Ανέπτυξε μια σειρά καινοτόμων τεχνικών για αναγνώριση εικόνας, οι οποίες διδάσκονται στο Πανεπιστήμιο του Surrey και το Imperial College του Λονδίνου, και ήταν μία πολύ παραγωγικός συγγραφέας επιστημονικών άρθρων.

## Βίος και έργο
Η Πέτρου γεννήθηκε στη Θεσσαλονίκη το 1953 και εμφάνισε δεξιότητες σχετικές με την επιστήμη από μικρή ηλικία. Ξεκίνησε να διδάσκει Μαθηματικά και Επιστήμες σε παιδιά, στην ηλικία των 15. Σπούδασε φυσική στο Αριστοτέλειο Πανεπιστήμιο της Θεσσαλονίκης, προτού μετακινηθεί στο Ηνωμένο Βασίλειο για να σπουδάσει μαθηματικά και αστρονομία στο Πανεπιστήμιο του Κέιμπριτζ. Το 1983 η Πέτρου ξεκίνησε να εργάζεται ως μεταδιδακτορική ερευνήτρια στο Πανεπιστήμιο της Οξφόρδης, στο τμήμα της Θεωρητικής Φυσικής.

Στη δεκαετία του 1980, η Πέτρου ξεκίνησε να μελετάει μηχανική όραση και άλλες πτυχές της ρομποτικής νοημοσύνης. Το 1988 ξεκίνησε να εργάζεται στο Τμήμα Ηλεκτρονικών και Ηλεκτρολόγων Μηχανικών του Πανεπιστημίου του Surrey και το 1998 έγινε η καθηγήτρια του μαθήματος Ανάλυση Εικόνας του ιδρύματος. Αργότερα δίδαξε στην έδρα της επεξεργασίας σήματος στο Imperial College του Λονδίνου, και έγινε διευθύντρια στο Ινστιτούτο Πληροφορικής και Τηλεματικής του Κέντρου Έρευνας και Τεχνολογίας, από το 2009 μέχρι το θάνατό της. Η Πέτρου ήταν επίσης μέλος της Βασιλικής Ακαδημίας των Επιστημών, έχει συγγράψει αρκετά βιβλία και είχε σημαντική συνεισφορά σε επιστημονικά περιοδικά.

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες επιστήμονες υπολογιστών
Σοφία Ανανιάδου

Η **Σοφία Ανανιάδου** είναι καθηγήτρια στη σχολή Πληροφορικής του πανεπιστημίου Μάντσεστερ. Είναι επίσης η διευθύντρια του Εθνικού Κέντρου Εξόρυξης Κειμένου (NaCTeM), το πρώτο δημόσια χρηματοδοτούμενo κέντρο αφιερωμένο στην εξόρυξη κειμένου.

Η Ανανιάδου είναι υπεύθυνη για την ανάπτυξη εργαλείων και υπηρεσιών εξόρυξης κειμένου που χρησιμοποιούνται σήμερα στο Εθνικό Κέντρο Εξόρυξης Κειμένου και έχουν ως στόχο τη παροχή συνολικών υπηρεσιών εξόρυξης κειμένουν που θα έχουν τη δυνατότητα να ενσωματωθούν σε άλλα εργαλεία και υπηρεσίες για εξόρυξη δεδομένων, ευφυή αναζήτηση και άλλα. 

## Εκπαίδευση
Η Ανανιάδου σπούδασε Γλώσσα και Γλωσσολογία στο Εθνικό και Καποδιστριακό Πανεπιστήμιο Αθηνών, συνέχισε με μεταπυχιακές σπουδές στη Λογοτεχνία στο πανεπιστήμιο Paris-Sorbonne και απέκτησε διδακτορικό από το πανεπιστήμιο του Μάντσεστερ, μελετώντας Επεξεργασία Φυσικής Γλώσσας. 

## Βραβεία
Η Σοφία Ανανιάδου έχει βραβευτεί με το βραβείο Daiwa και 3 συνεχόμενες φορές με το βραβείο καινοτομίας IBM UIMA.

## Παραπομπές


Κατηγορία:Έλληνες πανεπιστημιακοί του 21ου αιώνα
Λυδία Καβράκη

Η **Λύδια Ε. Καβράκη** είναι Ελληνίδα επιστήμονας υπολογιστών και ειδική της ρομποτικής. Είναι καθηγήτρια της Επιστήμης των Υπολογιστών του Noah Harding, καθηγήτρια εμβιομηχανικής στο Πανεπιστήμιο Ράις και καθηγήτρια δομικής και υπολογιστικής βιολογίας και μοριακής βιοφυσικής στο Baylor College of Medicine. Είναι γνωστή για το έργο της σχετικά με τον σχεδιασμό κίνησης και την βιοπληροφορική, και ειδικότερα για τον πιθανοτικό χάρτη πορείας, μία μέθοδο για τη σχεδίαση κίνησης ρομπότ και ανάλυσης βιομοριακών παραμέτρων.

## Βιογραφικά στοιχεία
Η Λύδια Καβράκη γεννήθηκε στην Κρήτη το 1967 και ολοκλήρωσε τις προπτυχιακές της σπουδές στο Πανεπιστήμιο Κρήτης πάνω στην επιστήμη των υπολογιστών. Στη συνέχεια μετακόμισε στο Πανεπιστήμιο του Στάνφορντ για μεταπτυχιακές της σπουδές, όπου απέκτησε τον διδακτορικό της τίτλο το 1995, υπό την επίβλεψη του Ζαν-Κλωντ Λατόμπ. Εντάχθηκε στο διδακτικό προσωπικό του Ράις το 2004.

## Βραβεία και τιμητικές διακρίσεις
Το 2000 κέρδισε το Βραβείο Γκρέις Μάρεϊ Χόπερ για την εργασία της σχετικά με τον πιθανοτικό χάρτη πορείας. Το 2002, το περιοδικό *Popular Science*  την συμπεριέλαβε στα "Brilliant 10" βραβεία, και την ίδια χρονιά το *Technology Review* την ενέταξε στον ετήσιο κατάλογό τους με τους 35 καινοτόμους κάτω από την ηλικία των 35. Το 2010, εξελέγη ως μέλος του Association for Computing Machinery για τη συνεισφορά της στο σχεδιασμό της ρομποτικής κίνησης και την εφαρμογή αυτού στην υπολογιστική βιολογία. Είναι επίσης μέλος της ένωσης για την Πρόοδο της Τεχνητής Νοημοσύνης και της Αμερικανικής ένωσης για την Πρόοδο της Επιστήμης.

## Παραπομπές


Κατηγορία:Έλληνες επιστήμονες υπολογιστών
Κατηγορία:Αμερικανοί επιστήμονες υπολογιστών
Κατηγορία:Ελληνοαμερικανοί επιστήμονες
Κατηγορία:Παραλήπτες βραβείου Γκρέις Μάρεϊ Χόπερ
Κατηγορία:Απόφοιτοι του Πανεπιστημίου Κρήτης
Ντέιβιντ Λι

Ο **Ντέιβιντ Λι** (*David Lee*, γεννημένος στις 8 Μαρτίου 1983) είναι Αμερικανός διεθνής πετοσφαιριστής. Έχει ύψος 2.03 μ. και αγωνίζεται στη θέση του κεντρικού.

## Καριέρα
Ο Ντέιβιντ Λι πρωτοέπαιξε βόλει με την Κολλεγιακή ομάδα του Πανεπιστημίου Λονγκ Μπιτς Στέιτ της Καλιφόρνια, στο οποίο εισήχθη το 2003. Μετά την αποφοίτησή του, αποφάσισε να συνεχίσει την καριέρα του στη Γαλλία με την ομάδα της Ρεν Βόλεϊ 35.

Τις επόμενες δύο περιόδους αποφάσισε να συνεχίσει την καριέρα του στην Τουρκία με την ομάδα της Χαλκμπάνκ Άνκαρα. Στη συνέχεια μεταπήδησε στην Ιταλία για λογαριασμό της Μόντενα.

Το 2009 και για τα επόμενα τέσσερα χρόνια έπαιξε στο πρωτάθλημα της Ρωσίας. Αρχικά αγωνίστηκε με τη Λοκομοτίβ Νοβοσίμπιρσκ με την οποία κατέκτησε το κύπελλο Ρωσίας του 2010. Την περίοδο 2010-2011, μετεγγράφη στην Κούζμπας, ενώ την επόμενη χρονιά αγωνίστηκε στην Ντιναμό Μόσχας με την οποία κατέκτησε το CEV Cup του 2012. Το 2013 μετεγγράφη στη Ζενίτ Καζάν.

Την περίοδο 2013-14 αγωνίστηκε στο κινεζικό πρωτάθλημα με τη Φουντάν Σανγκάη, ενώ την επόμενη περίοδο επέστρεψε στη Ρωσία και τη Λοκομοτίβ Νοβοσίμπιρσκ.

Τον Ιανουάριο του 2016 μετεγγράφη στον Π.Α.Ο.Κ. με τον οποίο κατέκτησε το πρωτάθλημα του 2016. Τον Οκτώβριο του 2016, ανακοινώθηκε από την Μπανκάσι Άνκαρα.

## Διεθνείς συμμετοχές
Ο Ντέιβιντ Λι αγωνίζεται με την εθνική ομάδα πετοσφαίρισης των Η.Π.Α. από το 2008, έχοντας κατακτήσει πολλά μετάλλια και προσωπικές διακρίσεις.

## Τίτλοι
### Διεθνείς
* **1**  **[[Πετοσφαίριση στους Ολυμπιακούς Αγώνες|Ολυμπιακών Αγώνων]]**:
**2008
* **1**  **[[Πετοσφαίριση στους Ολυμπιακούς Αγώνες|Ολυμπιακών Αγώνων]]**:
**2016
* **1**  **[[Παγκόσμιο κύπελλο πετοσφαίρισης|Παγκοσμίου Κύπελλου]]**:
**2015
* **2**  **[[:en:FIVB Volleyball World League|Παγκοσμίου Λιγκ]]**:
**2008, 2014
* **2**  **[[:en:FIVB Volleyball World League|Παγκοσμίου Λιγκ]]**:
**2007, 2015
* **2**  **[[:en:NORCECA Volleyball Championship|Πρωταθλήματος Βορείου Αμερικής]]**:
**2007, 2013
* **2**  **[[:en:NORCECA Volleyball Championship|Πρωταθλήματος Βορείου Αμερικής]]**:
**2009, 2011
* **1**  **[[:en:Volleyball at the Pan American Games|Παναμερικανικών Αγώνων]]**:
**2007

### Συλλογικοί
* 1 **[[CEV Cup πετοσφαίρισης ανδρών|CEV Cup]]**:
**2012
* 1 **Kύπελλο Ρωσίας**:
**2010
* 1 **[[Ελληνικό πρωτάθλημα πετοσφαίρισης ανδρών|Πρωτάθλημα Ελλάδας]]:**
**2016

## Πηγές
* Ντέιβιντ Λι στον ΠΑΟΚ
* David Lee Volleyball
* Και τελικά Τουρκία

Κατηγορία:Αμερικανοί πετοσφαιριστές
Κατηγορία:Αμερικανοί Ολυμπιονίκες
Κατηγορία:Ολυμπιονίκες της πετοσφαίρισης
Κατηγορία:Πετοσφαιριστές ΠΑΟΚ
Επιβλεπόμενη μάθηση

**Η Επιβλεπόμενη μάθηση** είναι μία κατηγορία μηχανικής μάθησης, στόχος της οποίας είναι ο χαρακτηρισμός δεδομένων με βάση κάποια δεδομένα εκπαίδευσης. Τα δεδομένα εκπαίδευσης αποτελούνται από ένα σύνολο παραδειγμάτων τα οποία χρησιμοποιούνται για εκπαίδευση μοντέλων. Στην επιβλεπόμενη μάθηση, κάθε παράδειγμα αποτελείται από ένα σύνολο εισόδου (συνήθως ένα διάνυσμα από χαρακτηριστικά) και μια επιθυμητή τιμή εξόδου. Οι Αλγόριθμοι επιβλεπόμενης μάθησης αναλύουν τα δεδομένα εκπαίδευσης και παράγουν ένα μοντέλο το οποίο μπορεί να χρησιμοποιηθεί για να χαρακτηρίσει νέα παραδείγματα. Το βέλτιστο σενάριο επιτρέπει στον αλγόριθμο να καθορίσει σωστά την ετικέτα της κατηγορίας για άγνωστα μέχρι τώρα παραδείγματα. Για να επιτευχθεί αυτό, απαιτείται ο αλγόριθμος μάθησης να γενικεύει από τα δεδομένα εκπαίδευσης σε αθέατες καταστάσεις με ένα "λογικό" τρόπο.

## Παραπομπές


Κατηγορία:Μηχανική μάθηση
Ίντα Ρόουντς

Η **Ίντα Ρόουντς** (αγγλικά: *Ida Rhodes*, 15 Μαΐου 1900 - 1 Φεβρουαρίου 1986) ήταν μαθηματικός, η οποία έγινε μέλος της ομάδος γυναικών με επιρροή στο επίκεντρο της πρώιμης ανάπτυξης υπολογιστών στις Ηνωμένες Πολιτείες.

## Βιογραφία
Η Ίντα Ρόουντς (όνομα γέννησης Χάντασα 'Ιτσκοβιτς) γεννήθηκε σε ένα Εβραϊκό χωριό, ανάμεσα στο Νεμιρίβ και Τιλτσίν, στην Ουκρανία. Πήγε στις Ηνωμένες Πολιτείες το 1913, όπου σπούδασε μαθηματικά στο Πανεπιστήμιο Cornell έξι χρόνια αργότερα.

Της απονεμήθηκε BA στα μαθηματικά, το Φεβρουάριο του 1923, και ΜΑΜΆ το Σεπτέμβριο του ίδιου έτους. Αργότερα σπούδασε στο Πανεπιστήμιο της Κολούμπια το 1930 και το 1931.

Η Ρόουντς συμμετείχε στο πρότζεκτ Μαθηματικών Πινάκων από το 1940, όπου εργάστηκε υπό την καθοδήγηση της Γερτρούδης Μπλανς, την οποία αργότερα αναγνώρισε ως μέντορά της.

Ήταν πρωτοπόρος στην ανάλυση συστημάτων προγραμματισμού, και μαζί με την Μπέτυ Χόλμπερτον σχεδίασε τη γλώσσα προγραμματισμού C-10 στις αρχές της δεκαετίας του 1950 για το UNIVAC I. Σχεδίασε επίσης τον πρωτότυπο υπολογιστή που χρησιμοποιούταν από τη Διοίκηση Κοινωνικής Ασφάλισης. Το 1949, το Υπουργείο Εμπορίου της απένειμε το Χρυσό Μετάλλιο για την "σημαντική πρωτοποριακή ηγεσία και την εξαιρετική συμβολή στην επιστημονική πρόοδο του Έθνους στο λειτουργικό σχεδιασμό και την εφαρμογή του ηλεκτρονικού εξοπλισμού ψηφιακού υπολογισμού."

Αν και συνταξιοδοτήθηκε το 1964, η Ρόουντς συνέχισε ως σύμβουλος του Τμήματος Εφαρμοσμένων Μαθηματικών του Εθνικού Γραφείου Προτύπων μέχρι το 1971. Το έργο της έγινε ευρέως γνωστό μετά τη συνταξιοδότησή της, καθώς ταξίδεψε σε όλο τον κόσμο, δίνοντας διαλέξεις και διατηρώντας τη διεθνή αλληλογραφία.

Το 1976, το Υπουργείο Εμπορίου της απένειμε Πιστοποιητικό Εκτίμησης με αφορμή την 25η Επέτειο του UNIVAC I και, στη συνέχεια, το Συνέδριο Υπολογιστών το 1981 την ανέφερε για τρίτη φορά ως "πρωτοπόρο UNIVAC I." Πέθανε το 1986.

Στη Ρόουντς αποδίδονται οι αλγόριθμοι των "Εβραϊκών Γιορτών" που χρησιμοποιούνται στο ημερολόγιο μέχρι και σήμερα.

## Παραπομπές


## Πηγές
* National Institute of Standards and Technology virtual museum
* Blanch Anniversary Volume, February 21, 1967
* Charlene Morrow and Teri Peri (eds), *Notable Women in Mathematics*, Greenwood Press, 1998, pp.&nbsp;180–185.

## Περαιτέρω ανάγνωση
* "Ida Rhodes and the dreams of a human computer". *IEEE Annals of the History of Computing* **22** (1): 82–85. doi:.&nbsp; Check date values in: &#x7C;date= (help)

Κατηγορία:Αμερικανοί μαθηματικοί
Κατηγορία:Αμερικανίδες επιστήμονες
Κατηγορία:Αμερικανοί επιστήμονες υπολογιστών
Μη επιβλεπόμενη μάθηση

Η **μη επιβλεπόμενη μάθηση** αποτελεί κατηγορία της μηχανικής μάθησης, στόχος της οποίας είναι η ανακάλυψη πιθανής δομής που μπορεί να κρύβεται πίσω από μη χαρακτηρισμένα δεδομένα. Εφόσον τα παραδείγματα τα οποία χρησιμοποιούνται δεν είναι χαρακτηρισμένα, δεν υπάρχει σφάλμα ή σήμα ανταμοιβής για να αξιολογηθούν οι πιθανές λύσεις. Αυτό είναι που διακρίνει την μη-επιβλεπόμενη μάθηση από την επιβλεπόμενη μάθηση και την ενισχυτική (ημι-επιβλεπόμενη) μάθηση.

Κατηγορία:Μηχανική μάθηση
Weka (μηχανική μάθηση)

Το **Waikato Environment for Knowledge Analysis** (**Weka**) είναι μια δημοφιλής σουίτα λογισμικού μηχανικής μάθησης γραμμένο σε Java, που αναπτύχθηκε στο Πανεπιστήμιο του Waikato της Νέα Ζηλανδία. Είναι ελεύθερο λογισμικό υπό την άδεια GNU General Public License.

## Περιγραφή
Το Weka (προφέρεται για να κάνει ρίμα με τη Μέκκα) είναι μια σουίτα, η οποία περιέχει μια συλλογή από εργαλεία οπτικοποίησης και αλγορίθμους για την ανάλυση δεδομένων και την προγνωστική μοντελοποίηση, μαζί με γραφικές διεπαφές χρήστη για εύκολη πρόσβαση σε αυτές τις λειτουργίες. Η αρχική μη-Java έκδοση του Weka ήταν ένα Tcl/Tk front-end (ως επί το πλείστον τρίτων) για μοντελοποίηση αλγορίθμων που εφαρμόζονται σε άλλες γλώσσες προγραμματισμού, περιέχοντας δυνατότητες προεπεξεργασίας δεδομένων σε C, και ένα σύστημα βασισμένο σε Makefile για τη πραγματοποίηση πειραμάτων μηχανικής μάθησης. Αυτή η αρχική έκδοση είχε σχεδιαστεί ως ένα εργαλείο για την ανάλυση των δεδομένων από γεωργικούς τομείς, αλλά η πιο πρόσφατη πλήρης έκδοση βασισμένη σε  Java(Weka 3), η ανάπτυξη της οποίας άρχισε το 1997, έχει πλέον πολλούς τομείς εφαρμογής,κυρίως εκπαιδευτικούς σκοπούς και έρευνες. Στα πλεονεκτήματα του Weka περιλαμβάνονται:
* Δωρεάν διαθεσιμότητα υπό την GNU Γενική Άδεια Δημόσιας χρήσης.
* Φορητότητα, δεδομένου ότι έχει υλοποιηθεί πλήρως στην γλώσσα προγραμματισμού Java και έτσι τρέχει σε σχεδόν κάθε σύγχρονη υπολογιστική πλατφόρμα.
* Μια ολοκληρωμένη συλλογή δεδομένων προεπεξεργασίας και τεχνικές μοντελοποίησης.
* Ευκολία στη χρήση λόγω των γραφικών διεπαφών χρήστη.
Το Weka υποστηρίζει διάφορες βασικές διεργασίες εξόρυξης δεδομένων· πιο συγκεκριμένα, προεπεξεργασία δεδομένων, ομαδοποίηση, ταξινόμηση, παλινδρόμηση, απεικόνιση, και την δυνατότητα επιλογής. Όλες οι τεχνικές του Weka στηρίζονται στην υπόθεση ότι τα δεδομένα είναι διαθέσιμα ως ένα απλό αρχείο ή συσχέτιση, όπου κάθε σημείο δεδομένων περιγράφεται από ένα σταθερό αριθμό των χαρακτηριστικών (κανονικά, αριθμητικά ή ονομαστικά χαρακτηριστικά, αλλά και κάποιοι άλλοι τύποι χαρακτηριστικών υποστηρίζονται επίσης).Το Weka παρέχει πρόσβαση σε SQL βάσεις δεδομένων , χρησιμοποιώντας Java Database Connectivity και μπορεί να επεξεργαστεί το αποτέλεσμα που επιστρέφονται από ένα ερώτημα βάσης δεδομένων. Δεν είναι ικανό για εξόρυξη από πολυ-σχεσιακές βάσεις δεδομένων, αλλά υπάρχει ξεχωριστό λογισμικό για τη μετατροπή μιας συλλογής συνδεδεμένων πινάκων της βάσης δεδομένων σε έναν πίνακα που είναι κατάλληλος για επεξεργασία χρησιμοποιώντας το Weka. Άλλη μια σημαντική περιοχή που δεν καλύπτεται προς το παρόν από τους αλγορίθμους που περιλαμβάνονται στο Weka είναι η μοντελοποίηση αλληλουχιών.

## Δείτε επίσης
* Μηχανική μάθηση
* Η εξόρυξη δεδομένων
* Λίστα με αριθμητική ανάλυση λογισμικού

## Παραπομπές


## Εξωτερικοί σύνδεσμοι

*  στο Πανεπιστήμιο του Waikato στη Νέα Ζηλανδία
* Επίσημη Weka Wiki με συχνές Ερωτήσεις, HOWTOs, με κωδικό αποσπάσματα, κ. λπ. 

Κατηγορία:Επιστημονικό λογισμικό
Κατηγορία:Ελεύθερο λογισμικό
Προκατάληψη των φύλων στη Βικιπαίδεια

μικρογραφία|300x300εσ|Οι συντάκτες της Βικιπαίδεια είναι κατά κύριο λόγο άντρες. (Δεδομένα από την έρευνα του 2011 για τους συντάκτες της Βικιπαίδειας)
**Η προκατάληψη των φύλων στη Βικιπαίδεια** αναφέρεται στην επίκριση της διαδικτυακής εγκυκλοπαίδειας της Βικιπαίδειας, ειδικότερα της αγγλικής εκδόσεως, με αφορμή την παρατήρηση πως η φύση του περιεχομένου της είναι προκατειλημμένη υπέρ του αρσενικού φύλου καθώς η πλειοψηφία των ατόμων που επεξεργάζονται άρθρα της Βικιπαίδειας είναι άντρες.

Είναι μία από τις πιο συνηθισμένες κριτικές που ασκούνται στην ηλεκτρονική εγκυκλοπαίδεια και αποτελεί μέρος της γενικότερης κριτικής σε αυτή. To ίδρυμα Wikimedia, το οποίο είναι υπεύθυνο για τη Βικιπαίδεια, έχει κάνει πολλές προσπάθειες για την αύξηση της συμμετοχής των γυναικών στην επεξεργασία των άρθρων της εγκυκλοπαίδειας.

Κατηγορία:Βικιπαίδεια
Κατηγορία:Διάκριση
Κατηγορία:Σεξισμός
Λογισμός π

Στην επιστήμη υπολογιστών ο **Λογισμός π** (αγγλ. π-Calculus) αποτελεί μια υποκατηγορία του Λογισμού Διεργασιών και έχει ως στόχο όπως και ο Λογισμός Διεργασιών την τυπική μοντελοποίηση και μελέτη παράλληλων συστημάτων. Αναπτύχθηκε το 1992 από τους Robin Milner, Joachim Parrow και David Walker και μπορεί να θεωρηθεί η συνέχεια της δουλειάς του Milner πάνω στο λογισμό διεργασιών με τίτλο "Calculus of Communicating Systems".

## Βασικές έννοιες

Βασικές έννοιες στο λογισμό π αποτελούν οι **διεργασίες** ή αλλιώς **πράκτορες** (αγγλ. agents) και τα **κανάλια επικοινωνίας**. Ένας πράκτορας ορίζεται ως μια οντότητα που παρουσιάζει κάποια συμπεριφορά και ένα κανάλι επικοινωνίας αποτελεί το μέσο για την επικοινωνία μεταξύ των πρακτόρων.
Το βασικό χαρακτηριστικό που κάνει το λογισμό π να διαφέρει από άλλους λογισμούς διεργασιών είναι πως οι συνδέσεις μεταξύ των πρακτόρων μπορούν να αλλάξουν αυθαίρετα καθώς πάνω απ' τα κανάλια επικοινωνίας μπορούν να μεταφερθούν πληροφορίες ικανές να αλλάξουν τις συνδέσεις αυτές. 

## Παραπομπές


Κατηγορία:Θεωρητική πληροφορική
Γιάννης Παντακίδης

Ο **Γιάννης Παντακίδης** (γεννημένος στις 5 Φεβρουαρίου του 1985) είναι Έλληνας πετοσφαιριστής που αγωνιζόταν στην ομάδα του Π.Α.Ο.Κ. στη θέση του κεντρικού μέχρι και τον Ιούνιο 2018, όταν και ανακοίνωσε το τέλος της καριέρας του. Πλέον αγωνίζεται στον Αριστοτέλη Σκύδρας, ενώ έχει αναλάβει χρέη προπονητή στις ακαδημίες του Φ.Ο. Αριδαίας.

## Καριέρα ως αθλητής
Ο Γιάννης Παντακίδης ξεκίνησε την καριέρα του από τον Αριστοτέλη Σκύδρας το 2005, και την επόμενη χρονιά πήρε μεταγραφή για τον Π.Α.Ο.Κ.. Ουσιαστικά αγωνίστηκε για την ομάδα της Θεσσαλονίκης σε όλη του την καριέρα με ένα διάλειμμα την περίοδο 2011-2012, όπου φόρεσε τη φανέλα της Λαμίας. Έχει συνδυάσει το όνομά του με τις επιτυχίες του Π.Α.Ο.Κ. κατακτώντας το νταμπλ του 2015, τα πρωταθλήματα του 2016 και 2017 και το κύπελλο του 2018. Τον Ιούνιο του 2018 ανακοίνωσε το τέλος της καριέρας του εξαιτίας τραυματισμού, και πλέον έχει επιστρέψει στον Αριστοτέλη Σκύδρας, αγωνιζόμενος στο πρωτάθλημα της Β' Εθνικής (ΕΣΠΕΜ).

## Καριέρα ως προπονητής
Στις 22 Αυγούστου 2018, ανακοινώθηκε από τον Φ.Ο. Αριδαίας ότι ο Γιάννης Παντακίδης θα είναι προπονητής στις ακαδημίες της ομάδας.

## Τίτλοι και Διακρίσεις
* **3 [[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2015, 2016, 2017
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2015, 2018

## Παραπομπές


## Πηγές
*Γιάννης Παντακίδης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Άλις Ροτ

Η **Άλις Ροτ** (6 Φεβρουαρίου 1905 – Ιούλιος 1977) ήταν Ελβετή μαθηματικός που έκανε σημαντικές συνεισφορές στη θεωρία προσεγγίσεως. Γεννήθηκε, έζησε και πέθανε στη Βέρνη της Ελβετίας.

## Βίος
Η Άλις παρακολούθησε το Höhere Töchterschule της πόλης της Ζυρίχης, ένα δημοτικό τριτοβάθμιο σχολείο θηλέων. Μετά την αποφοίτησή της το 1924, σπούδασε μαθηματικά, φυσική και αστρονομία στο ETH της Ζυρίχης υπό τον Τζορτζ Πόλια. Αποφοίτησε με δίπλωμα το 1930. Η πτυχιακή διατριβή της είχε τίτλο "Επέκταση του Θεωρήματος Προσέγγισης του Weierstrass στο μιγαδικό επίπεδο και σε άπειρο διάστημα". Μετά από αυτό, ήταν δάσκαλος σε πολλά σχολεία θηλέων στην περιοχή της Ζυρίχης, ενώ συνέχιζε να εργάζεται με τον Πόλια στο ETH. Το 1938 έγινε και δεύτερη γυναίκα διδάκτωρ από το ETH. Η Διδακτορική της Διατριβή είχε τίτλο "Ιδιότητες προσεγγίσεων και ακτινικά όρια της μερομορφικών και ολόκληρων συναρτήσεων" και για την οποία έλαβε χρηματικό βραβείο και το ασημένιο μετάλλιο του ETH.

Από το 1940 ήταν καθηγήτρια μαθηματικών και φυσικής στο Humboldtianum στη Βέρνη, ένα ιδιωτικό σχολείο. Μετά τη συνταξιοδότησή της το 1971 επέστρεψε στη μαθηματική έρευνα, και πάλι στο αντικείμενο της μιγαδικής προσέγγισης. Δημοσίευσε τρία άρθρα, καθώς και ένα κοινό άρθρο με τον Πολ Γκοτιέ από το Πανεπιστήμιο του Μόντρεαλ και τον Τζόζεφ Λ. Γουέλς από το Πανεπιστήμιο του Χάρβαρντ. Το 1975, σε ηλικία 70 ετών, έλαβε πρόσκληση για δημόσια διάλεξη στο Πανεπιστήμιο του Μόντρεαλ.

Τον επόμενο χρόνο διαγνώστηκε με καρκίνο και πέθανε ένα χρόνο αργότερα.

## Συμβολή στα μαθηματικά
Ένα από τα κύρια αποτελέσματα της διατριβής της το 1938 ήταν ένα παράδειγμα ενός συμπαγούς συνόλου πάνω στο οποίο όχι κάθε συνεχής συνάρτηση μπορεί να προσεγγιστεί ομοιόμορφα από ρητές συναρτήσεις. Αυτό το σύνολο, γνωστό πλέον ως "Ελβετικό τυρί"," είχε ξεχαστεί και ανακαλύφθηκε ανεξάρτητα από τον Μεργκελιάν το 1952 στη Ρωσία. Η αναγνώριση αποκαταστάθηκε το 1969.

Το ακόλουθο απόσπασμα από τον πρώην μαθητή της, Πήτερ Γουίλκερ, προέρχεται από μια νεκρολογία που έγραψε μετά το θάνατό της:
"Στην Ελβετία, όπως και αλλού, οι γυναίκες μαθηματικοί είναι σπάνιες.... Η διατριβή της Άλις Ροτ τιμήθηκε με μετάλλιο από το ETH, και εμφανίστηκε λίγο αργότερα σε ένα ελβετικό μαθηματικό περιοδικό....Ένα χρόνο αργότερα ξέσπασε ο πόλεμος, ο κόσμος είχε άλλα προβλήματα πέρα των μαθηματικών και η Άλις Ροτ απλώς ξεχάστηκε. Τόσο ξεχασμένη, που γύρω στο 1950 ένας ρώσος μαθηματικός ανακάλύψε εκ νέου παρόμοια αποτελέσματα, χωρίς να έχει την παραμικρή ιδέα ότι μια νεαρή Ελβετή μαθηματικός είχε δημοσιεύσει τις ίδιες ιδέες περισσότερο από μια δεκαετία πριν. Ωστόσο, αναγνωρίστηκε το γεγονός ότι προηγήθηκε."

Η Ρος ανέπτυξε και άλλα σημαντικά αποτελέσματα κατά τη σύντομη επιστροφή της στην έρευνα στο τέλος της ζωής της: 
"Το παρελθόν της Ροτ, καθώς και το μετέπειτα έργο της έμελλε να έχει μια ισχυρή και διαρκή επίδραση στους μαθηματικούς που εργάζονται στον τομέα αυτό [θεωρία ρητής προσέγγιση ]. Το "Ελβετικό τυρί" της έχει τροποποιηθεί (σε μια ολόκληρη ποικιλία τυριών).... Το Λήμμα Σύντηξης της Ροτ, το οποίο εμφανίστηκε σε άρθρο της του 1976... επηρέασε μια νέα γενιά μαθηματικών παγκοσμίως."

## Παραπομπές


Κατηγορία:Ελβετοί μαθηματικοί
Νίτρα

Η **Νίτρα** (σλοβακικά:*Nitra*, γερμανικά:*Neutra*) είναι πόλη στη Σλοβακία, κέντρο της περιφέρειας Νίτρας (*Nitriansky kraj*). Το 2015 είχε 80.524 κατοίκους και ήταν η πέμπτη μεγαλύτερη πόλη της χώρας. Βρίσκεται στα δυτικά της χώρας, στην όχθη του ποταμού Νίτρα, στους πρόποδες του ορεινού όγκου Τρίμπετς, 90 χλμ βορειοανατολικά από την πρωτεύουσα της Σλοβακίας, την Μπρατισλάβα. Είναι μια από τις παλαιότερες πόλεις της Σλοβακίας, με την παλαιότερη αναφορά στην πόλη να χρονολογείται τον 9ο αιώνα, ενώ υπήρξε πολιτικό κέντρο του πριγκιπάτου της Νίτρα.

## Δημογραφία

Η εθνοτική σύνθεση του πληθυσμού το 2001:
* 95% Σλοβάκοι
* 1,7% Ούγγροι
* 0,7% Τσέχοι
* 0,55% Ρομά
* 0,1% Ουκρανοί
* 1,2% άλλοι

## Παραπομπές


## Εξωτερικοί σύνδεσμοι
* 

Νιτρα
Κατηγορία:Μεγάλη Μοραβία
Χαβιέρ Χιμένες

Ο **Χαβιέρ Χιμένες** (*Javier Jimenez*, γεννημένος στις 16 Νοεμβρίου του 1989) είναι Κουβανός πετοσφαιριστής που αγωνίζεται στη θέση του ακραίου.

## Καριέρα
Σε συλλογικό επίπεδο ξεκίνησε την καριέρα του στην Ματάνζας της Κούβας. Τον Δεκέμβριο του 2014 πήρε μεταγγραφή για την ομάδα του Π.Α.Ο.Κ. και αποτέλεσε έναν από τους παίκτες κλειδιά για τις επιτυχίες του συλλόγου, συμβάλλοντας τα μέγιστα στην κατάκτηση του νταμπλ του 2015, καθώς και του πρωταθλήματος του 2016. Το 2016, αγωνίστηκε στην Ιταλική Μολφέττα και το 2017 στο πρωτάθήμα της Αργεντινής με την Όμπρας. Τον Ιούνιο του 2018 επέστρεψε στον Π.Α.Ο.Κ. για δεύτερη φορά.

## Διεθνείς συμμετοχές
Ο Χαβιέρ Χιμένες αγωνίζεται με την εθνική ομάδα πετοσφαίρισης της Κούβας από το 2014.

## Τίτλοι και διακρίσεις
* 2 **[[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2015, 2016
* 1 **[[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2015

## Παραπομπές


## Πηγές
* Χαβιέρ Χιμένες
* Στην Ιταλία ο Χιμένες

Κατηγορία:Κουβανοί πετοσφαιριστές
Κατηγορία:Πετοσφαιριστές ΠΑΟΚ
Θάνος Τερζής

Ο **Θάνος Τερζής** (γεννημένος στις 10 Μαρτίου του 1979 στη Θεσσαλονίκη) είναι Έλληνας πρώην διεθνής πετοσφαιριστής που αγωνίζονταν στη θέση του πασαδόρου.

## Καριέρα
Ο Θάνος Τερζής ξεκίνησε από πολύ μικρός την πετοσφαίριση από τις ακαδημίες του Ηρακλή το 1990 και προβιβάστηκε στην ανδρική ομάδα το 1995. Στους κυανόλευκους παρέμεινε μέχρι το 1998, χρονιά την οποία μεταπήδησε στο πρωτάθλημα της Γαλλίας και την Χαρνς. Την επόμενη χρονιά επέστρεψε στην Θεσσαλονίκη για λογαριασμό του Π.Α.Ο.Κ., ενώ την περίοδο 2000-2001, αγωνίστηκε με τον Ολυμπιακό με τον οποίο κατέκτησε το νταμπλ του 2001.

Το καλοκαίρι του 2001 μετεγγράφη στην πορτογαλική Εσπίνιο, ενώ τις επόμενες δύο περιόδους αγωνίστηκε στο Ρέθυμνο. Το 2004 αγωνίστηκε για δεύτερη φορά με τον Ολυμπιακό και την επόμενη χρονιά αγωνίστηκε ξανά στο εξωτερικό, για λογαριασμό της ισπανικής Γκραν Κανάρια. Την περίοδο 2006-2011, αγωνίστηκε για τον Άρη, με ένα διάλειμμα την περιόδο 2007-2008 όπου έπαιξε για τον Πανελλήνιο. Το 2012 αγωνίστηκε για τέταρτη φορά στο εξωτερικό, στο ρουμανικό πρωτάθλημα και την Ρεμάτ Ζαλάου, με την οποία κατάφερε να κατακτήσει το πρωτάθλημα.

Τις τρεις επόμενες περιόδους αγωνίστηκε κατά σειρά στους Παμβοχαϊκό, Φοίνικα Σύρου και Παμβοχαϊκό ξανά. Το καλοκαίρι του 2015 επέστρεψε στον Π.Α.Ο.Κ. μετά από δεκαπέντε χρόνια, κατακτώντας τα πρωταθλήματα του 2016 και 2017 και τα κύπελλα του 2018,2019 και 2022.

## Διεθνείς Συμμετοχές
Ο Θάνος Τερζής έχει αγωνιστεί σε σαραντα οκτω αγώνες με την εθνική ομάδα πετοσφαίρισης της Ελλάδας

## Τίτλοι και Διακρίσεις
* 3 **[[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]**:
** 2001, 2016, 2017
* 4 **[[Κύπελλο Ελλάδας πετοσφαίρισης ανδρών|Κύπελλα Ελλάδας]]**:
** 2001, 2018, 2019, 2022
* 1 **[[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
** 2000
* 1 **[[CEV Cup πετοσφαίρισης ανδρών|Κύπελλο Κυπελλούχων Ευρώπης]]:**
** 2005
* 1 **[[:en:Divizia A1 (Volei Masculin)|Πρωτάθλημα Ρουμανίας]]**
** 2012
** 1 Κύπελλο Ρουμανίας

## Πηγές
* Θάνος Τερζής

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές Φοίνικα Σύρου
Προεδρικές εκλογές στη Δημοκρατία του Κονγκό (2016)

**Προεδρικές εκλογές** διεξήχθησαν στη Δημοκρατία του Κονγκό στις 20 Μαρτίου 2016. Ήταν οι πρώτες εκλογές που έγιναν με το νέο σύνταγμα που εγκρίθηκε σε δημοψήφισμα το 2015. Ο πρόεδρος Ντενί Σασού Νγκουέσσο, ο οποίος εξάντλησε το όριο των δύο θητειών με βάση το προηγούμενο σύνταγμα, διεκδίκησε και νέα προεδρική θητεία, εξαιτίας της υιοθέτησης ενός νέου συντάγματος. Κέρδισε επανεκλογή στον πρώτο γύρο της ψηφοφορίας, συγκεντρώνοντας ποσοστό 60% των ψήφων.

## Εκλογικό σύστημα
Ο Πρόεδρος της Δημοκρατίας του Κονγκό εκλέγεται σε 2 γύρους.

Στις 14 Ιανουαρίου 2016 με νόμο συστάθηκε μια νέα εφορευτική επιτροπή, η Ανεξάρτητη Επιτροπή των Εθνικών Εκλογών (*Commission nationale électorale indépendante*, CNEI), στη θέση της Εθνικής Επιτροπής για την Οργάνωση των Εκλογών (*Commission nationale d’organisation des élections*, CONEL). Ο νόμος ήταν το αποτέλεσμα διαλόγου ανάμεσα στην κυβέρνηση και στα κόμματα της αντιπολίτευσης. 

Παράλληλα άλλαξαν και τα ψηφοδέλτια ως προς τη μορφή τους (μονά), ικανοποιώντας αίτημα της αντιπολίτευσης. 

## Πλαίσιο
Ο κύριος υποψήφιος ήταν ο ίδιος ο πρόεδρος Ντενίς Σασού Νγκουέσσο και εκτός από το PCT, υποστηρίχθηκε από πολλά άλλα κόμματα, όπως το MCDDI, το MAR, το RC, το UDF, το RDPS, το DRD, και το Club 2002–Κόμμα για την Ενότητα της Δημοκρατίας.

Η προεκλογική εκστρατεία ξεκίνησε στις 4 Μαρτίου.

## Αποτελέσματα
Τα πρώτα αποτελέσματα ανακοινώθηκαν στις 22 Μαρτίου και τα τελικά γνωστοποιήθηκαν στις 24 Μαρτίου. Ο πρόεδρος Νγκουέσο επανεξελέγη με ποσοστό 60% των ψήφων, ενώ η αντιπολίτευση δεν δέχθηκε το αποτέλεσμα. 

## Αντιδράσεις
Οι ΗΠΑ δήλωσαν απογοητευμένες με την εκλογική διαδικασία και επικαλέστηκαν παραβιάσεις των ανθρωπίνων δικαιωμάτων , που διεπράχθησαν σε βάρος μελών της αντιπολίτευσης. Επίσης, κατήγγειλε εσκεμμένες ανωμαλίες κατά τις εκλογές.
Η ΕΕ αρχικά αρνήθηκε να στείλει παρατηρητές, εγείροντας ερωτήματα για το αν θα ήταν ελεύθερες και δίκαιες οι εκλογές. Σε σχολιασμό της, η ΕΕ επεσήμανε ότι έγιναν βίαια επεισόδια μετά τις εκλογές, αν και η ημέρα της ψηφοφορίας ήταν ήρεμη. 
Η Κίνα διά του προέδρου Γινπίν έγινε η πρώτη χώρα που συνεχάρη τον Νγκουέσο για την επανεκλογή του αναγνωρίζοντας το αποτέλεσμα των εκλογών. 
Τέλος, η Αφρικανική Ένωση συνεχάρη το λαό της Δημοκρατίας του Κονγκό για την ειρηνική διεξαγωγή των εκλογών, επικρίνοντας όμως την κυβέρνηση για τη διακοπή των τηλεπικοινωνιών.

## Επακόλουθα
Βίαια επεισόδια ξέσπασαν μετά τις εκλογές, με τουλάχιστον 17 νεκρούς σε συγκρούσεις στην πρωτεύουσα Μπραζαβίλ. Στις 4 Απριλίου επικυρώθηκε η επανεκλογή του Νγκουέσο από το Συνταγματικό Δικαστήριο. Τα τελικά αποτελέσματα έδωσαν στον νικητή των εκλογών ποσοστό 60,19% των ψήφων, στον Γκι Κολελάς 15,04% και στον Μοκοκό 13,74%. Η συμμετοχή καταγράφηκε στο 68,92%. Ο Κολελάς δέχτηκε τα αποτελέσματα στις 6 Απριλίου.

Ο Σάσου Νγκουέσο ορκίστηκε για νέα θητεία σε τελετή που έλαβε χώρα στην Μπραζαβίλ στις 16 Απριλίου 2016. Στις 23 Απριλίου διόρισε πρωθυπουργό τον Κλεμάν Μουαμπά, πρώην αρχηγό της αντιπολίτευσης.

## Παραπομπές


2016
Κονγκο
Θανάσης Ντίνας (πετοσφαιριστής)

Ο **Θανάσης Ντίνας** (γεννημένος στις 19 Νοεμβρίου του 1981 στην Στουτγκάρδη της Γερμανίας) είναι Έλληνας πετοσφαιριστής που αγωνίζεται στη θέση του κεντρικού.

## Καριέρα
Ο Θανάσης Ντίνας ξεκίνησε την καριέρα του από τον ΑΠΣ Μακεδονικό το 2001 μέχρι το 2006. Στη συνέχεια πήρε μεταγγραφή για τον ΠΑΟΚ όπου παρέμεινε για τέσσερα χρόνια. Την επόμενη περίοδο αγωνίστηκε για τον Επίκουρο Πολίχνης, για να επιστρέψει στον ΠΑΟΚ το καλοκαίρι του 2011. Τις επόμενες δύο χρονιές έπαιξε με την ομάδα του Άρη, ενώ το καλοκαίρι του 2014 επέστρεψε στον ΠΑΟΚ για δεύτερη φορά. Στη τρίτη του θητεία στους ασπρόμαυρους κατέκτησε δύο πρωταθλήματα (2015, 2016) και ένα κύπελλο (2015). Τον Δεκέμβριο του 2016 ανακοινώθηκε από τον Ηρακλή Χαλκίδας.

## Τίτλοι και Διακρίσεις
* 2 **[[Ελληνικό πρωτάθλημα πετοσφαίρισης ανδρών|Πρωταθλήματα Ελλάδας]]:**
**2015, 2016
* 1 **[[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2015

## Πηγές
*Θανάσης Ντίνας 
*Ο Θανάσης Ντίνας στον Ηρακλή Χαλκίδας KINGS

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Ιωάννης Κανναβός

Ο **Ιωάννης N. Κανναβός** (1867 - 29 Απριλίου 1953) ήταν Έλληνας δικηγόρος και πολιτικός. Υπηρέτησε ως βουλευτής, γερουσιαστής και υπουργός.

## Βιογραφικά στοιχεία
Γεννήθηκε στη Σπερχειάδα της Φθιώτιδας και ήταν γιος του Νικολάου Κανναβού, από οικογένεια αγωνιστών του 1821. Σπούδασε νομικά στην Αθήνα και εργάστηκε ως δικηγόρος. Ήταν ιδρυτικό στέλεχος του Κόμματος Φιλελευθέρων και στενός συνεργάτης του Ελευθερίου Βενιζέλου. Εξελέγη βουλευτής Ναυπακτίας το 1895, το 1902, το 1905, το 1906, το 1923 και το 1928 με τους Φιλελευθέρους  και επανεξελέγη βουλευτής Αιτωλοακαρνανίας τον Αύγουστο του 1910, τον Νοέμβριο του 1910, το 1911, το 1912, τον Μάιο του 1915, το 1924, και 1926  και γερουσιαστής το 1932. 

Υπηρέτησε ως υπουργός Ναυτικών στην κυβέρνηση Βενιζέλου από τον Ιανουάριο ως τον Μάρτιο του 1924 και Συγκοινωνίας στην κυβέρνηση Καφαντάρη από τον Φεβρουάριο του 1924 ως τον Μάρτιο της ίδιας χρονιάς.

Στην κυβέρνηση Βενιζέλου χρημάτισε υπουργός Γεωργίας, από τις 4 Ιουλίου 1928 ως τις 7 Ιουνίου 1929  και υπουργός Γενικός Διοικητής Θεσσαλονίκης στην επόμενη κυβέρνηση Βενιζέλου (και Γενικός Διοικητής Μακεδονίας από τις 29 Αυγούστου 1924 ως τις 27 Οκτωβρίου 1925).

Απεβίωσε στις 29 Απριλίου 1953.

Ήταν ο τελευταίος γόνος της οικογένειας των Κανναβαίων της Λομποτινάς.

## Παραπομπές


Κατηγορία:Έλληνες υπουργοί Γενικοί Διοικητές Θεσσαλονίκης
Κατηγορία:Έλληνες Γενικοί Διοικητές Μακεδονίας
Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Ναυτικών
Κατηγορία:Έλληνες γερουσιαστές
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Ναυπακτίας
Κατηγορία:Βουλευτές Αιτωλοακαρνανίας
Το κορίτσι από τη Δανία (ταινία)

***Το κορίτσι από τη Δανία*** (πρωτότυπος τίτλος: ***The Danish Girl***) είναι μια Αμερικανό-Βρετανική βιογραφική ρομαντική δραματική ταινία του 2015, σε σκηνοθεσία του Τομ Χούπερ, βασισμένη στο ομώνυμο μυθιστόρημα του Ντέιβιντ Έμπερσοφ και ελαφρώς εμπνευσμένη από τη ζωή των ζωγράφων Λίλι Έλμπε και Γκέρντα Βέγκενερ.

## Διανομή

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2015
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Αμερικανικές ταινίες της δεκαετίας 2010
Κατηγορία:Βελγικές δραματικές ταινίες
Κατηγορία:Βελγικές ταινίες
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Βρετανικές δραματικές ταινίες
Κατηγορία:Βρετανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες παραγωγής Universal Pictures
Κατηγορία:Βελγικές ταινίες συσχετιζόμενες με ΛΟΑΤ
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Βρετανικές βιογραφικές ταινίες
Κατηγορία:Ταινίες γυρισμένες στη Νορβηγία
Κατηγορία:Ταινίες παραγωγής Focus Features
Εθνική Βραζιλίας (ποδόσφαιρο γυναικών)

Η **εθνική ομάδα ποδοσφαίρου γυναικών της Βραζιλίας** είναι το αντιπροσωπευτικό συγκρότημα της Βραζιλίας στις ποδοσφαιρικές διοργανώσεις γυναικών. Τελεί υπό τον έλεγχο της Συνομοσπονδία Ποδοσφαίρου Βραζιλίας η οποία είναι μέλος της Νοτιοαμερικανικής Συνομοσπονδίας Ποδοσφαίρου (CONMEBOL). 

Η ομάδα τερματησε στην τρίτη θέση στο Παγκόσμιο Κύπελλο του 1999 και στη δεύτερη το 2007, χάνοντας στον τελικό από τη Γερμανία με 2–0. Το 1998 και το 1999, η ομάδα ήταν φιναλίστ του Κυπέλλου ΗΠΑ Γυναικών. Κατέκτησε επίσης το ασημένιο μετάλλιο δύο φορές σε Ολυμπιακούς Αγώνες, το 2004 και το 2008, έχοντας επίσης καταλάβει την τέταρτη θέση στις δύο προηγούμενες διοργανώσεις. Η Βραζιλία αποτελεί την ποιο επιτυχημένη εθνική ομάδα γυναικών στη Νότια Αμερική, έχοντας κερδίσει τις τέσσερις πρώτες διοργανώσεις του Κόπα Αμέρικα. Από το 1999 διεκδικεί επί ίσοις όροις τον παγκόσμιο τίτλο.

## Ιστορία
Ο πρώτος αγώνας της εθνικής ομάδας ποδοσφαίρου γυναικών της Βραζιλίας, ήταν αυτός απέναντι στις Ηνωμένες Πολιτείες στις 22 Ιουλίου του 1986, στον οποίο οι Αμερικανίδες επικράτησαν με 2–1.

## Στατιστική
Στις 25 Μαρτίου του 2016, η εθνική ομάδα ποδοσφαίρου γυναικών της Βραζιλίας βρισκόταν στην 8η θέση της Παγκόσμιας Κατάταξης της ΦΙΦΑ (FIFA Women's World Rankings).

## Επιτυχίες
***Γκολντ Καπ**
:*Φιναλίστ:* 2000
***Διεθνές Τουρνουά Ποδοσφαίρου Γυναικών**
:*Νικήτρια:* 2009, 2011, 2012, 2013, 2014, 2015
:*Φιναλίστ:* 2010
***Κύπελλο Αλγκάρβε**
:*Φιναλίστ:* 2016

## Παραπομπές


## Εξωτερικοί σύνδεσμοι
* 

Κατηγορία:Εθνική Βραζιλίας (ποδόσφαιρο)
Βραζιλια
Naughty Dog

Η **Naughty Dog, Inc.** (ή **Jam Software** έως το 1989) είναι αμερικανική εταιρεία ανάπτυξης βιντεοπαιχνιδιών, με έδρα την Καλιφόρνια των ΗΠΑ. Ιδρύθηκε από τον Άντι Γκάβιν και τον Τζέισον Ρούμπιν, το 1984 ως ανεξάρτητη εταιρεία, έως το 2001 που αποκτήθηκε από την Sony Computer Entertainment (σημερινή Sony Interactive Entertainment). Είναι γνωστή για σειρές όπως το *[[Uncharted]]*, το *[[The Last of Us]]*, το *[[Jak & Daxter]]* και το *[[Crash Bandicoot]]* πριν αποκτηθεί από την Activision.

## Παραπομπές


## Εξωτερικοί σύνδεσμοι
* 

Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Στούντιο βιντεοπαιχνιδιών της Sony Interactive Entertainment
Κατηγορία:Νικητές Golden Joystick Award
Μπέβερλι Χιλς (Καλιφόρνια)

Το **Μπέβερλι Χιλς** είναι πόλη της Κομητείας του Λος Άντζελες στην Καλιφόρνια των ΗΠΑ, που περιβάλλεται από το Λος Άντζελες και το Δυτικό Χόλιγουντ. Το 2010 ο πληθυσμός της πόλης ανερχόταν βάσει απογραφής σε 34.109 κατοίκους. Αρκετές φορές αναφέρεται και ως "90210", λόγω του γνωστότερου από τους ταχυδρομικούς κώδικές της. Στην πόλη κατοικούν αρκετές διασημότητες (ηθοποιοί, σκηνοθέτες, τραγουδιστές κλπ.)

## Παραπομπές


## Εξωτερικοί σύνδεσμοι

*Επίσημη ιστοσελίδα
*
*Beverly Hills City Photographs
*Beverly Hills article at Encyclopaedida Britannica
*Beverly Hills profile from Los Angeles Times
*History of Beverly Hills 

Κατηγορία:Πόλεις της Καλιφόρνια
Κατηγορία:Πόλεις στην κομητεία Λος Άντζελες της Καλιφόρνια
Προκριματικά Κόπα Αμέρικα Σεντενάριο

Τα **προκριματικά Κόπα Αμέρικα Σεντενάριο** (Copa America Centenario Play-in Matches) ήταν οι διεθνείς ποδοσφαιρικοί αγώνες, με σκοπό τον καθορισμό των δύο ομάδων που θα συμπλήρωναν τις υπόλοιπες δεκατέσσερις, στην τελική φάση του Κόπα Αμέρικα Σεντενάριο. Οι δύο αγώνες (Παναμάς εναντίον Κούβας, Τρινιντάντ και Τομπάγκο εναντίον Αϊτής) έλαβαν χώρα στο Εστάδιο Ρόμελ Φερνάντες στην Πόλη του Παναμά, πρωτεύουσα του Παναμά, στις 8 Ιανουαρίου του 2016.

## Προκριθείσες χώρες
Οι έξι ομάδες που πήραν την πρόκριση για το Κόπα Αμέρικα Σεντενάριο είναι οι εξής:

## Υπόβαθρο
Μεταξύ των 16 ομάδων που συμμετέχουν στο Κόπα Αμέρικα Σεντενάριο, έξι από αυτές είναι από την CONCACAF. Τέσσερις από τις έξι ομάδες της CONCACAF προκρίθηκαν ήδη πριν από το ΚΟΝΚΑΚΑΦ Γκολντ Καπ 2015. Οι υπόλοιπες δύο θέσεις οριστικοποιήθηκαν έπειτα από αγώνες κατάταξης, με βάση τα αποτελέσματα του ΚΟΝΚΑΚΑΦ Γκολντ Καπ 2015.

Το σύστημα έχει ως εξής:

* Αν μια ομάδα, εκτός από τις τέσσερις ομάδες που έχουν ήδη προκριθεί, κερδίσει το ΚΟΝΚΑΚΑΦ Γκολντ Καπ 2015, τότε προκρίνεται απευθείας στο Κόπα Αμέρικα Σεντενάριο, ενώ οι δύο ομάδες που βρίσκονται στην υψηλότερη κατάταξη με τη λήξη του ΚΟΝΚΑΚΑΦ Γκολντ Καπ 2015, εκτός από τις τέσσερις ομάδες που έχουν ήδη προκριθεί, μετέχουν σε προκριματικούς αγώνες.
* Εάν μια ομάδα που έχει ήδη προκριθεί κερδίσει το ΚΟΝΚΑΚΑΦ Γκολντ Καπ 2015, οι τέσσερις ομάδες που βρίσκονται στην υψηλότερη κατάταξη με τη λήξη του ΚΟΝΚΑΚΑΦ Γκολντ Καπ 2015, εκτός από τις τέσσερις ομάδες που έχουν ήδη προκριθεί, μετέχουν σε προκριματικούς αγώνες.

Δεδομένου ότι η νικήτρια του ΚΟΝΚΑΚΑΦ Γκολντ Καπ 2015 (Μεξικό) είχε ήδη προκριθεί για το Κόπα Αμέρικα Σεντενάριο, συνολικά τέσσερις ομάδες μετείχαν στα προκριματικά.

## Κατάταξη ΚΟΝΚΑΚΑΦ Γκολντ Καπ 2015

## Ομάδες
Οι τέσσερις ομάδες με βάση τα αποτελέσματα στο Γκολντ Καπ:
#
#
#
#

Ακολουθούν τα ζευγάρια των αγώνων:
*Ομάδα #2 vs Ομάδα #3
*Ομάδα #1 vs Ομάδα #4

Τον Οκτώβριο του 2015 αναφέρθηκε ότι οι αγώνες θα είναι διπλοί. Ωστόσο, στις 29 Οκτωβρίου του 2015, η CONCACAF επιβεβαίωσε ότι οι αγώνες θα είναι μονοί και θα φιλοξενηθούν στο Εστάδιο Ρόμερλ Φερνάντες στην Πόλη του Παναμά, πρωτεύουσα του Παναμά στις 8 Ιανουαρίου του 2016, με τον Παναμά να έχει το πλεονέκτημα έδρας ως η ομάδα με τα καλύτερα αποτελέσματα.

## Αγώνες

Η Αϊτή προκρίνεται στην τελική φάση του Κόπα Αμέρικα Σεντενάριο.

----

Ο Παναμάς προκρίνεται στην τελική φάση του Κόπα Αμέρικα Σεντενάριο.

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Διοργανώσεις CONCACAF (εθνικές ομάδες)
Το ψαριανό μοιρολόι

Το ψαριανό μοιρολόι είναι ένας πίνακας ζωγραφικής του Νικηφόρου Λύτρα, του 1880.

## Περιγραφή
Ο πίνακας έχει διαστάσεις 97 x 140 εκατοστά και εκτίθεται στη συλλογή της Εθνικής Πινακοθήκης - Μουσείο Αλεξάνδρου Σούτζου, στην Αθήνα.  Πρόκειται για λάδι σε μουσαμά.

## Ανάλυση
Πρόκειται για ένα από τα γνωστά ηθογραφικά έργα του, για το οποίο πηγή έμπνευσης αποτέλεσαν τα γραφικά έθιμα και τα στιγμιότυπα απλών ανθρώπων. 

Οι συγγενείς θρηνούν για τον χαμένο ναυτικό, καθισμένοι αυστηροί και σιωπηλοί γύρω από το φέσι του. Τα μουντά χρώματα, η οργάνωση του χώρου, τα πρόσωπα χωρίς ατομικά χαρακτηριστικά αποδίδουν την εσωτερική συντριβή των ανθρώπων και την ατμόσφαιρα της θλίψης και του πένθους.

Το έργο της ωριμότητας του Λύτρα Ψαριανό μοιρολόι (1888) εμφανίζει, πέρα από κάθε ηθικοπλαστικό στοιχείο του πένθους, τον εκλιπόντα ναυτικό ως απόντα, που χάθηκε για πάντα στον βυθό της θάλασσας. Μεγάλη τόλμη και πνευματική ικανότητα για ένα ζωγράφο του 19ου αιώνα να αναπαραστήσει το βουβό κενό, που κατέχει τη θέση μιας σορού, εκτός από ένα κόκκινο φέσι. Ακόμη πιο τραγικό το άφωνο πένθος των γυναικών στο φωτεινό αριστερό και των γερόντων στο σκοτεινό τμήμα του φτωχικού χώρου. Έκδηλη είναι και η διάθεση για συμβολισμό: το πεσμένο σκαμνί, που δηλώνει το τέλος, τον θάνατο.

## Παραπομπές


Κατηγορία:Έργα ελληνικής ζωγραφικής
Λετονικό Εθνικό Μουσείο Τέχνης

δεξιά|μικρογραφία|240x240εσ|Κτίριο που στεγάζει το Εθνικό Μουσείο Τέχνης της Λετονίας.
Το **Εθνικό Μουσείο Τέχνης της Λετονίας** () είναι η πλουσιότερη συλλογή εθνικής τέχνης στη Λετονία. Στεγάζει περισσότερα από 52.000 έργα τέχνης που αντανακλούν την ανάπτυξη της επαγγελματικής τέχνης στη Βαλτική περιοχή και στη Λετονία από τα μέσα του 18ου αιώνα μέχρι σήμερα. Διαθέτει, επίσης, ρωσική τέχνη από τον 16ο έως το πρώτο μισό του 20ου αιώνα.

Το μουσείο στεγάζεται σε δύο κτίρια στη Ρίγα, από τα οποία και τα δύο είναι ιστορικά σημαντικά. Το κτίριο στην οδό Κ. Βαλντεμάρα 10a σχεδιάστηκε από το γερμανό αρχιτέκτονα Βίλχελμ Νόιμαν και χτίστηκε το 1905 — είναι ένα από τα πιο εντυπωσιακά ιστορικά κτίρια στην λεωφόρο και βρίσκεται δίπλα στην Ακαδημία Τέχνης. Ήταν το πρώτο κτίριο στις χώρες της Βαλτικής που κατασκευάστηκε εξαρχής ως μουσείο.

Το μουσείο έκλεισε για να υποβληθεί σε εργασίες ανακαίνισης από τον Φεβρουάριο 2013 έως τον Μάιο του 2016.

## Πινακοθήκη

File:Museo Nacional de Arte, Riga, Letonia, 2012-08-07, DD 04.JPG|Είσοδος
File:Rozentals Arkadija.jpg|*Arkādija*, από τον Γιάνις Ρόζενταλς, 1916


## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Μουσεία τέχνης
Κατηγορία:Πολιτισμός της Λετονίας
Μουσείο Εφαρμοσμένων Τεχνών της Βιέννης

Το **Μουσείο Εφαρμοσμένων Τεχνών** (), κοινώς ονομαζόμενο MAK, είναι ένα μουσείο διακοσμητικών τεχνών που βρίσκεται στην Βιέννη, Αυστρία. Το μουσείο βρίσκεται στην Innere Stadt, 1ο διαμέρισμα της Βιέννης.
Το κτίριο χτίστηκε το 1871. Από το 2004, το μουσείο φωταγωγείται τα βράδια από τη μόνιμη υπαίθρια εγκατάσταση «MAKlite» του καλλιτέχνη James Turrell.
Το 2015, ήταν το πρώτο μουσείο που αγόρασε ο έργο τέχνης χρησιμοποιώντας το cryptocurrency bitcoin.
Με περισσότερα από 300.000 αντικείμενα, το MAK διαθέτει τη μεγαλύτερη διαδικτυακή συλλογή από όλα τα αυστριακά ομοσπονδιακά μουσεία.
Όταν επισκέπτεστε το μουσείο, ο ηχητικός οδηγός μπορεί να χρησιμοποιηθεί ως διαδικτυακή εφαρμογή σε κινητό τηλέφωνο.

## Ψηφιακό MAK
* MAK Collection Online
** MAK περιοδικά
* Stories
** MAK Blog
** MAK Digistories
** MAK Design LAB
** MAK Guide
** Google Arts & Culture
** Digital Life Literacy
* Παιχνίδια
** World Wide Wonderland
** MIX MAK
* Βίντεο

## Χώροι

Wien - MAK, Säulenhalle.JPG|Εσωτερική αυλή
M.A.K. Vienna June 2006 010.jpg|Εσωτερική αυλή
Preparatory_design_-_Klimt_-_Stoclet_Palace.jpg|Κλιμτ Κινουμένων Σχεδίων


## Παραπομπές


## Εξωτερικοί σύνδεσμοι
* Το μουσείο Εφαρμοσμένων Τεχνών της Βιέννης, επίσημη ιστοσελίδα
* MAK Collection Online
* MAK Audio-Guide
* MAK Publications
* MAK Design Shop 
* Google Ats & Culture: MAK

Κατηγορία:Μουσεία τέχνης
Κατηγορία:Μουσεία στη Βιέννη